111. viteška brdska brigada

**111. viteška brdska brigada** je vojna jedinica koja je za vrijeme rata u Bosni i Hercegovini bila u sastavu Prvog korpusa Armije RBiH. Formirana je  28. septembra 1992. Prvi komandant bio je Enver Šehović. 

## Historija
### Formiranje i sastav brigade
Nakon odluke Predsjedništva o formiranju korpusa ARBiH, krenulo se sa formiranjem novih i reorganizaciji postojećih brigada koje su trebale ući u sastav Prvog korpusa Armije RBiH. Na osnovu toga, 28. septembra 1992. formirana je 1. mehanizovana brigada. Prema naredbi GŠ OSRBiH za komandanta brigade je postavljen Enver Šehović.
Iako je novoformirana brigade nastala spajanjem 13. novosarajevske i 1. sandžačke brigade i još nekih samostalnih jedinica kao što su: 1. oklopni bataljon OkŠO Sarajevo, Odred "Husein-kapetan Gradaščević"i Samostalni odred Isaha Mulića, okosnicu brigade je činila 13. novosarajevska brigada osnovana 27. jula 1992.
Krajem oktobra 1992. brigada je u svom sastavu imala 1.849 boraca i starješina što je predstavljalo 57% od predviđene formacije. Popunjenost naoružanjem je bilo još i gore i iznosilo je 40% u odnosu na predviđenu formaciju, a popuna municijom pola borbenog kompleta po oružju.

### 1992
U operaciji Koverta koja se odvijala u decembru 1992. čiji je glavni cilj bio deblokada Sarajeva, borci  1. viteške motorizovne brigade (tada još uvijek 1. mehanizovane brigade) 
zauzeli su Žuč i Golo brdo te sa ostalim angažovanim jedinicama zauzeli znatnu teritoriju premaVogošći.

### 1993
Sa ciljem efikasnijeg rukovođenje i komandovanja i organizacije odbrane Sarajeva,
1. korpus je pokrenuo process okrupnjavanju jedinica i njihovom preformiranju u motorizovane brigade. Tako je 19. februara  1993. od 1. mehanizovane i 12. brdske brigade (koja je ranije formirana od OpŠO Vogošća) formirana 1. motorizovana brigada. Za komandanta nove brigade postavljen je Enver Šehović.
Ovim činom spajanja dviju brigada, 1. motorizovana brigade je prvi put popunila svoju formaciju jer je bila sastavljena od 4.709 boraca i starješina što je činilo 106% od predviđenog broja.
Tokom operacije Lukavac 93 koju je VRS povela u junu 1993. (iako je u tom periodu važilo primirje sklopljeno između ARBiH, HVO-a i VRS), sa ciljem zadavanja konačnog udarca Armiji RBiH, dio borbenih dejstva se vodio u zoni odgovornostii ove brigade. U borbama za odbranu Golog brda, 27. jula 1993. poginuo je komandant Enver Šehović kao i komandant 1. motorizovanog bataljona Zahir Panjeta.
Dan poslije, na osnovu naredbe 1. korpusa, za komandanta brigade postavljen je Ramiz Bejić.
14. decembra 1993. na dužnost komandanta brigade postavljen je Vahid Bogunić, ali je primopredaja dužnosti izvršena u drugoj polovini januara 1994. zbog borbenih dejstava i ofanzive VRS.
Od marta 1993. pa do marta 1995. brigada je djelovala pod formacijskim imenom 1. motorizovana brigada, dodajući mu samo počasne nazive *slavna* i *viteška*, kao kolektivna ratna priznanja.

### 1994
Gardijska brigada "Delta" formirana je 30. augusta 1992. 19. augusta 1993. ušla je u sastav 1. korpusa, a u sastav 1. motorizovane brigade ušla je  10. januara 1994.

### 1995
U okviru reorganizacije 1. korpusa, 11. januara 1995. naređeno je preformiranje 1. viteške motorizovane u 111. vitešku brdsku brigadu 12. divizije koja je formirana u sklopu 1. korpusa ARBiH.
Obustavljanjem svih vojnih aktivnosti na teritoriji BiH, započela je djelimična demobilizacija Armije RBiH i ukidanje nekih jedinica. Tako je 13. oktobra 1995. naređena posljednja reorganizacija jedinica 12. divizije. Na osnovu toga, od 111. viteške motorizovane brigade i 105. brdske brigade formirana je 127. brdska brigada. Ovim spajanjem brigada okončan je ratni put 1. viteške motorizovane brigade, jedne od najpoznatijih i najuspješnijih jedinica u sastavu 1. korpusa Armije RBiH.

## Akcije brigade
* Operacija Ljeto 92 (Oslobađanje Orlića)
* Operacija Jug 92 (Odbrana Azića i Orlića) 
* Operacija Koverta (Oslobađanje kote 850 - Žuć i kote 794 - Golo brdo)

## Priznanja
Na osnovu odluke Predsjedništva RBiH, 14. decembra 1993. brigadi je dodijeljeno kolektivno ratno priznanje počasni naziv *slavna* tako da je prirodavajući taj prefiks svom nazivu brigade dobila novi naziv: 1. slavna motorizovana brigada.
Za borbene uspjehe i ukupne rezultate ostvarene tokom 1994, 1. motorizovana brigada je 8. decembra dobila ratno priznanje u Armiji RBiH, počasni naziv *viteška*.
Ratno priznanje Zlatni ljiljan dobilo je 55 pripadnika 1. viteške motorizovane, tri pripadnika "Delte", dva pripadnika 1. sandžačke, jedan pripadnik 12. brdske brigade i dva pripadnika OpŠO Vogošća.

## Reference
## Literatura
*

## Vanjski linkovi 
* Enver Šehović, heroji.ba
* Mesud Šadinlija - ZA SARAJEVO,ZA BOSNU SVOJU, scribd.com

Kategorija:Prvi korpus Armije Republike Bosne i Hercegovine
Kategorija:Viteške brigade Armije Republike Bosne i Hercegovine